title: "VW Up!"
text: "Di VW Up! (Bechningsreeg 120) es en mal litj Wain fan di Volkswagen AG. VW heer diarme di Modelreeg New small family maaket, hur uk di SEAT Mii en di \u0160koda Citigo t\u00f6 hiir. Fuargungster fan di Up! wiar di VW Fox. Di Up! es 2011 fuarstelt uuren.\n\nDi Up! es me Bensiin-J\u00f6lingsmaskiinen en \u00fcs Elektroauto t\u00f6 fo.\n\nAur di Up!\n\nDi Modeli fan di \"New small family\"-Bechningskast fuar Euroopa uur fan Volkswagen Slovakia \u00f6n Bratislava becht. Sent 2012 ken em di Up! uk me Maskiin fuar \u00d6\u00f6rtgas fo, sent di Kr\u00f6lenmuun fan 2012 ken em tau of fjuur (3 of 5) D\u00fc\u00fcren fo.\n\n2013 k\u0101m di e-Up! \u00fct, wat 160 km Laapwai haa skul.\n\n\u00dcs Load Up! heer di Wain bluat tau St\u00f6\u00f6lern, en diarachter es en Giter \u00fcs Sk\u00fc\u00fcl fuar Kraam, wat achtern iinleeren es.\nDi Cross Up! ken uk jens fan di Straat of. Des Wain uur me fjuur (5) D\u00fc\u00fcren \u00f6nb\u00f6\u00f6ren, man jit langsen uur bluat di Fuarweelen \u00f6ndrewen.\nDi Up! GTI heer 85kW (115 PS). Des Wain waar bi dit Golf GTI-Raakin bi di W\u00f6rthersee \u00f6n't Jaar 2017 weeget. Des skel di Traditsjoon fan di jest Golf GTI fan 1976 me 81 kW (110 PS) pleegi. Sent 2018 uur des Model uk forkoopet.\n\nDi GTI es me 196 km/h di wakerst Wain, wat bi Draitalen fan 2000\u20133500 /min en Draikraft fan 200 Nm heer. Dit es aartig wat fuar en litj Wain sa \u00fcs di Up!.\nDi Lungsomst es di e-Up! me 130 km/h, man des heer me 210 bit 212 Nm di beest Draikraft aur binai ali Draitalen hen. \nDi GTI heer man bi 6 Liitern Bensiin en Brenwertenergii fan ombi 48 kWh fuar 100 km n\u00f6\u00f6rig, wat en e-Up! me ombi 13 kWh laap ken.\n\nEn iinfachi Up! heer 95 Nm Draikraft twesken 3.000 en 4.300 /min. Lapt uk.\n\nVW e-Up!\n\nDaaten\n\nFutnooten\n\nForkiir\nStraatenforkiir\nElektroauto (Model)\nElektroauto (Baterii)"